Fond za zaštitu depozita

Podgorica, 10.11.2017. godine

**Održana XXX sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je tridesetu sjednicu, kojom je predsjedavao predsjednik Upravnog odbora Fonda Darko Bulatović.

Upravni odbor Fonda je danas razmotrio i usvojio Odluku o izmjenama i dopunama Statuta Fonda za zaštitu depozita. Ovim izmjenama i dopunama vrši usaglašavanje Statuta Foda sa Osnovnim principima za efikasnu zaštitu depozita, koje je objavio IADI, u dijelu koji se odnosi na utvrđivanje godišnjeg programa rada institucija za zaštitu depozita i usaglašavanje sa Zakonom o upravnom postupku ("Sl. list CG", br. 56/14, 20/15, 40/16 i 37/17) u dijelu koji se odnosi na prigovor deponeta na obračun garantovanog depozita.

Upravni odbor Fonda je razmotrio i usvojio Odluku o bližim uslovima, načinu i postupku isplate garantovanih depozita. Usvajanjem ovog propisa bliže se definišu uslovi, način i postupak isplate garantovanih depozita. U prilozima usvojenog propisa dati su obrasci posebnih punomoćja za fizička i pravna lica kao i obrazac prigovora na obračun garantovanog depozita.

Upravni odbor Fonda je razmotrio i usvojio Predlog Odluke o izmjenama i dopunama Smjernica za izbor banke – isplatioca. Usvojenim izmjenama i dopunama kao prudencijalni uslov u pretkvalifikacionom procesu, za izbor banke-isplatioca uvodi se i nivo likvidnosti banke u razdoblju od 12 mjeseci koji predhodi pretkvalifikacionom procesu koji ne može biti ispod zakonom propisanog. Iz razloga ekonomičnosti utvrđuje se maksimalni iznos naknade za obavljanje poslova banke – isplatioca na iznos od 10.000,00 eura.

Upravni odbor Fonda je razmotrio i usvojio Odluku o visini stope za obračun redovne premije i načinu obračuna redovne premije za 2018. godinu. Izvještajem FSAP misije iz novembra 2015. godine, konstatovano je da je Fond dobro kapitalizovan i da je preporučeno da visina premije ostane ista kao i do sada, s tim da kod uvođenja premije na bazi rizika, treba voditi računa da se zadrži visina premije na istom nivou. Obzirom da na nivo pokrivenosti garantovanih depozita sredstvima Fonda raste brže od predviđenog, odlučeno je da se visina stope premije ne uvećava za 2018. godinu, iako je Zakom o zaštiti depozita predviđeno da stope za obračun premije može iznositi do 0,8% ukupnih depozita, odnosno da se ista utvrdi na nivou od 0,5% ukupnih depozita kao i u tekućoj godini.

Upravni odbor Fonda je danas razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 30.09.2017. godine. Konstatovano je da ukupna sredstva Fonda na 30.09.2017. godine iznose 91,6 miliona eura. Ukupni depoziti iznose 3,14 milijardi eura i bilježe rast od 3,72% u odnosu na 31.07.2017. godine. Garantovani depoziti u istom periodu bilježe rast od 3,11% i iznose 1,34 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.